NEW YORK, MAREKANI BAADA ya mkali wa muziki Shad Moss ‘Bow Wow’ kuachana na mpenzi wake wa zamani, Erica Mena, sasa msanii huyo ameweka wazi kwamba anatoka na mkali wa muziki wa RnB, Keyshia Cole. Kupitia akaunti yake ya Twitter, juzi Bow Wow aliweka picha akiwa na mrembo huyo na kusema kwamba ‘Kichwa kimepata sehemu ya kutulia’ Hata hivyo, rafiki wa karibu na Bow Wow alisema kwamba wawili hao kwa sasa wapo katika uhusiano, lakini mambo yao yanafanyika chini kwa chini. Bow Wow kwenye akaunti yake ya Instagram aliandika kwamba uhusiano wake wa sasa ni bora zaidi ya mwaka jana, hivyo anaamini atadumu kwa muda mrefu na mpenzi mpya, japokuwa hakumtaja ni nani. Msanii huyo alikuwa chini ya kundi la Young Money Cash Money, lakini mwaka jana aliamua kujitoa na kufanya kazi pamoja na Snoop Doggy, ambaye ndiye aligundua kipaji cha masanii huyo.